இதேபோல் கோட்டாறு செட்டியத்தெருவுக்குள் நுழைந்தாலே எண்ணெய் சட்டியில் நீச்சலடித்துக் கொண்டிருக்கும் பலகாரங்களின் வாசனை மூக்கைத் துளைக்கிறது. தனது டு வீலரில் பலகாரங்களை டோர் டெலிவரி செய்கிறார் சுப்பிரமணியம். அவர் வீட்டுக்குள் சென்றால் அவரது அம்மா மல்லிகா, அப்பா கணேசன், சுப்பிரமணியத்தின் மனைவி கற்பகம் என சகட்டுமேனிக்கு அத்தனை பேரும் பலகாரம் போட்டுக் கொண்டிருக்கிறார்கள். குடிசைத்தொழிலாக பலகாரம் போடும் இவர்கள், அரிசி முறுக்கு, அச்சு முறுக்கு, தேன்குழல் முறுக்கு என முறுக்கிலேயே வகை வகையாய் போடுகிறார்கள்.